37. MEDNARODNI RALLY VETERANOV »ŠTAJERSKA 2026«

PRAVILNIK

Društvo ljubiteljev starih motornih vozil »Veteran klub Maribor« iz Maribora organizira mednarodno tekmovanje starih avtomobilov , motorjev, avtobusov in tovornih vozil »Štajerska 2026«. Tekmovanja se lahko udeležijo starodobna vozila starosti najmanj 30 let. Stara vozila starosti med 20 in 30 let se lahko udeležijo tekmovanja kot posebna kategorija.
Tekmovanje šteje za prvenstvo zveze SVS. Ta pravilnik je skladen s pravilnikom zveze SVS.

DATUM PRIREDITVE: 22. Avgusta 2026

NASLOV PRIREDITELJA: Društvo »Veteran klub Maribor« Frankolovska 19, 2000 Maribor

NAMEN PRIREDITVE: 
Krepiti prijateljske stike med vozniki in ljubitelji starih motornih vozil iz različnih dežel in  spodbujati ohranjanje tehnične kulturne dediščine, ter poživljati turistično ponudbo v Sloveniji.

VODSTVO PRIREDITVE: 
Tekmovanje bo vodil organizacijski odbor tekmovanja – glej ORGANIZACIJA IN SPECIFIKACIJA ZAVAROVANJA PRIREDITVE RALLY-a
Vodja prireditve je gospod Žan DOMANJKO.


PROGRAM PRIREDITVE V SOBOTO, 22. AVGUST 2026

Od 7:00 do 10:00 je zbiranje udeležencev na Glavnem trgu v Mariboru, prijava udeležencev in plačilo kotizacije. V čas priprave vozila na start prireditve se šteje tudi čas za pogostitev.

Trasa vožnje poteka na relaciji :
	MARIBOR – BOHOVA – SPODNJE HOČE – PIVOLA – RAZVANJE – RADVANJE - PEKRE – LIMBUŠ – LAZNICA – BISTRICA OB DRAVI – BEZENA – RUŠE – SMOLNIK – ČINŽAT– PUŠČAVA – FALA – SELNICA OB DRAVI– SPODNJI SLEMEN - BRESTRNICA– KAMNICA – MARIBOR - TEZNO

	


Celotna proga je dolga 63 km.
Skupni čas trajanja vožnje po progi od starta do cilja je predviden na 435 minut.  

Start prvega vozila je ob 10:00. Start vsakega naslednjega vozila je z zamikom 1 minuta.
Prihod na cilj prvega vozila je predviden ob 17:15. 

Med vožnjo bodo spretnostne preizkušnje in kontrola upoštevanja cestno prometnih predpisov. 

Po prihodu vseh udeležencev na cilj pustijo le ti svoja vozila na parkirišču pred Gurmanskim hramom Maribor, ter se udeležijo skupne večerje in razglasitve rezultatov predvidoma med 17:15 in 19:00 uro.


KATEGORIJE VOZIL (glej pravilnik SVS)

Razred: B avtomobili in A motorji – LOČENO

Tekmovalci posamezno:

A, B, C. D kategorija:		avtomobili (B) in motorji (A) izdelani do leta 1945
E kategorija:			avtomobili (B) in motorji (A) izdelani do leta 1960
F kategorija			avtomobili (B) in motorji (A) izdelani do leta 1970
G kategorija			avtomobili (B) in motorji (A) izdelani do leta 1980
H kategorija:	avtomobili (B) in motorji (A) izdelani do leta 1996
A1 kategorija:	bočne prikolice, tricikli, posebni štirikolesniki starosti najmanj 30 let.
Y kategorija	»mladodobniki«  avtomobili in motorji izdelani od leta 1997 do vključno leta 2006. Obvezno s Potrdilom o mladodobniku SVS.


Razred: C tovorna vozila 	izdelana do leta 1996. Nosilnost več kot 3500 kg.

Razred: D avtobusi 		izdelana do 1996. Poleg voznika še več kot 8 plus 1 sedežev.


Za tekmovanje prvenstva zveze SVS se upoštevajo vse kategorije po Pravilniku o ocenjevalnih vožnjah za letno nacionalno prvenstvo zveze SVS z mednarodno udeležbo za leto 2026.

Pridržujemo si pravico do selekcije vozil na podlagi prijav, največ  lahko starta 120 vozil.

OBVEZNO PREBERI!

VERIFIKACIJA VOZIL:
Vsak voznik mora organizatorju (tehnični komisiji) pri verifikaciji predložiti ustrezne dokumente glede na stanje vozila, kot so :  prometno dovoljenje ali preizkušnja, vozniško dovoljenje, zavarovalno polico za vozilo in potrdilo o plačani kotizaciji, vozilo mora imeti vso z zakonom predpisano opremo za motorno vozilo, na vidnem mestu nameščeno startno številko in morebitno reklamo prireditelja. Samo pregledano in verificirano vozilo lahko dobi dovoljenje za start!

TEKMOVALNI LIST:
Tekmovalni list (tekmovalni karton) prejme vsak voznik ob prijavi na rally. Pred izvedbo posamezne spretnostne preizkušnje voznik tekmovalni list preda sodniku v potrditev in vpis kazenskih točk. Tekmovalni list se preda službujočemu funkcionarju na cilju. Ta karton ali tekmovalni list je osnovni dokument rally-a.  Izguba ali popravljanje kartona ali tekmovalnega  lista (ponarejanje podatkov) ima za posledico diskvalifikacijo.


BONI:
Vsak udeleženec tekmovanja ob prijavi dobi bone za koriščenje predvidenih pogostitev.




OCENJEVANJE MED TEKMOVANJEM:
1. Spretnostne preizkušnje so označene s kratico SP in zaporedno številko. Za odstopanja od predpisanih ciljev posamezne spretnostne preizkušnje dobi tekmovalec kazenske točke v skladu s pravilnikom za posamezno preizkušnjo. Glej grafično predstavitev posamezne SV.
2. Tam, kjer ni spretnostnih preizkušenj so postanki le kontrolni - kontrolne točke so označene s  kratico KT in zaporedno številko. Na posameznih kontrolnih točkah mora voznik na tekmovalnem kartonu pridobiti žig sodnika.
3. Ne upoštevanje prometnih predpisov – bo kaznovano z diskvalifikacijo.

ZMAGOVALEC SVOJE KATEGORIJE JE TEKMOVALEC Z NAJMANJŠIM ŠTEVILOM KAZENSKIH TOČK!

V kolikor pride do nepredvidenih težav pri organizaciji, si organizator pridržuje pravico do sprememb.

NAGRADE:

Za 1., 2.  in 3. mesto v posamezni kategoriji vozil– POKAL
Za osvojena prva tri mesta društva – POKAL
Za najbolje uvrščeno žensko voznico – POKAL
Za najboljšega mladega voznika ali voznico do starosti 35 let – POKAL
Za najboljše tekmovalce v kategoriji vozil « TOMOS Classic« - POKAL
Priznanja po presoji vodstva prireditve - POKAL

PRAVICE DO PRITOŽBE:

Vsak tekmovalec ima pravico do pritožbe, če misli, da ni bil pravilno ocenjen. Pritožbo mora vložiti pri vodstvu prireditve najkasneje 15 minut po razglasitvi rezultatov. Vlogi za pritožbo je potrebno priložiti 60€ kavcije, ki bo vrnjena v primeru, da je pritožba utemeljena. 
Komisijo za pritožbe sestavljajo: delegat SVS, sodnik na SP ali KT točki pri kateri je bila pritožba podana in vodja sodnikov.

OPOZORILO:

· Prireditelj rally-a ne prevzema nobene odgovornosti za morebitne poškodbe voznikov, sovoznikov in vozil, ter za škodo in poškodbe proti tretjim osebam,
· Vožnja bo potekala v rednem cestnem prometu, zato morajo vsi vozniki, udeleženci rallya upoštevati cestno prometne predpise, navodila redarjev in policistov,
· Vsako nadlegovanje - oviranje sodnikov na spretnostnih preizkušnjah se kaznuje z 500 kazenskimi točkami,
· Uporaba digitalnih merilnih instrumentov za merjenje prevožene razdalje (elektronski tripmaster) in zemljepisnega položaja (GPS) se kaznuje z diskvalifikacijo,
· Tekmovalec, ki ne prevozi vseh  spretnostnih in kontrolnih točk (SP, KT) in si ne pridobi vseh predvidenih  žigov na mestih postanka je diskvalificiran. 
· Za ocenjevanje po SVS pravilniku pa vsak tekmovalec prejme 1 točko, ne glede na končno uvrstitev, torej tudi, če tekme ne zaključi.
· Vsi pogoji in število kazenskih točk, ki so opisani pri predstavitvi posamezne spretnostne preizkušnje (SP) v biltenu spadajo k vsebini – veljavnost pravilnika.
· Kot potrditev, da se udeleženec prireditve strinja s opisanimi pogoji ob prijavi to potrdi s podpisom.

Bilten s pravilnikom prejmejo vsi tekmovalci ob prijavi. 
